**POUK NA DALJAVO – 1. RAZRED**

**Učiteljica Smiljana Krapež**

**Četrtek, 9. april 2020**

**SPO/ŠPO/ LUM /LUM**

**SPO/ PRAZNIKI: VELIKA NOČ IN VELIKONOČNI PONEDELJEK**

**BARVANJE PIRHOV NA NARAVEN NAČIN**

**ŠPO/ SPREHOD V NARAVO IN NABIRANJE VRBOVIH VEJIC**

**LUM/ LUM – *GNEZDECE* IZ NARAVNIH MATERIALOV**

Pred nami sta dva praznika. V nedeljo 12. 4. bo velika noč, v ponedeljek 13. 4 pa je velikonočni ponedeljek. Velika noč je največji krščanski praznik.

Oglej si prispevek o veliki noči na internetu. Starši naj vtipkajo: <https://www.youtube.com/watch?v=I-H7uVhlgQc>

Najprej se s starši odpravite v bližnji gozd, oziroma tam kjer raste kakšna vrba. Starši naj odrežejo šop vrbovih vejic, ki jih bomo potrebovali za izdelavo gnezdeca v katerega boš dal-a pirhe.

Če ni vrbe, lahko uporabite upogljive vejice drugega drevesa, lahko pa todi odrezane veje trte ali pa srobot. Med potjo naberi še malo mahu; pa tudi nekaj listov različnih drobnih rastlinic, ki jih boš potreboval pri barvanju pirhov.

OGLEJ SI SPODNJE FOTOGRAFIJE. PRI DELU NAJ TI POMAGAJO STARŠI.

IZDELAVA *GNEZDECA* IZ VRBE.

Jaz sem za izdelavo uporabila dve vrsti vrbe (za okras sem dala vrbo z mačicami).  


S tem praznikom pa je povezanih tudi veliko ljudskih običajev v Sloveniji. Eden takih je barvanje jajc, ki jih imenujemo pirhi.

V Beli krajini so znane pisanice, to je poseben način barvanja pirhov. Na obeh straneh jajca naredijo luknjico, vsebino jajca izpihajo, lupino pa okrasijo z barvnimi vzorci in dodajo okrasni trakec.

Slika 1 Belokranjske pisanice

Znano je tudi ustvarjanje vzorcev z vrtanjem drobnih luknjic v lupino izpihnjenega jajca. Pri tem uporabljajo poseben sveder. Pri vrtanju morajo biti previdni, da se lupina ne zdrobi in vztrajni, da nastanejo čudoviti vzorci.

S starši si o različnih vrstah krašenja pirhov poglej na internetu.

Načinov barvanja in krašenja pirhov je v današnjem času veliko.

Jaz pa vam bi želela predstaviti bolj naravni način barvanja v čebuli z rastlinicami.



Potrebuješ jajca, staro čisto mamino najlonsko nogavico, sukanec, škarje in listke drobnih rastlin.

Rastlino položiš na jajce in jo na tesno oviješ z nogavico in zavežeš. Pri delu naj ti pomagajo starši.

Odvečno tkanino nogavice odstrižeš. Jajca daš kuhat v posodo z vodo v katero si že prej namočil čebulne liste. Jajca naj počasi vrejo deset minut. Nato naj jih starši vzamejo iz vode, odstranijo ovoj nogavice in podrgnejo rastlino s kuhanega jajca. Prava čarovnija - na jajcu je odtis rastline! Da bo čarovnija še zasijala pirhe namaži s koškom slanine. Pirhe položi v gnezdece. KAJ NI ČUDOVITO!

V GNEZDECU SO ŽE JAJCA – ČUDOVITI SVETLEČI PIRHI!

 

  

VELKO VESELJA PRI SKUPNEM USTVARJANJU IN LEPO DRUŽINSKO PRAZNOVANJE ŽELIM!